  Майя Бывальцева 20-тӥ толсурлы Удмуртиын коронавирус инфекциен черлан 207 выль учыръёсты шараязы. Со сярысь элькунысь оперативной штаб ивортӥз. Выль черламъёсты шараязы: Ижкарын – 73 дями, Можгаын – 27, Алнаш ёросын – 19, Дэри ёросын – 10, Глазкарын, Шаркан ёросын – быдэн укмыс, Якшур-Бӧдья, Дэбес ёросъёсын – быдэн тямыс, Вавож, Кияса ёросъёсын – быдэн сизьым, Воткаын, Эгра, Камбарка ёросъёсын – быдэн вить, Красногорск ёросын – ньыль, Глазкарын, Яр, Пичи Пурга, Балезино ёросъёсын – быдэн кык, Глаз, Кез, Можга ёросъёсын – быдэн одӥг. 183 адями висёнэз вормиз Туннэ нуналлы Удмуртиын выль коронавирус инфекциен черлан 17 сюрс 497 учыр лабораториосын зэматэмын. 13 сюрс 773 адями йӧназ, 285 мурт кулӥз. Та дыре 201 висисьёслэн тазалыксы секыт лыдъяське. Элькунын выль коронавиурс инфекцилы 709 сюрс 694 эскеронъёс ортчытӥзы, берло нуналскын – 3 сюрс 565. Тодэ вайытом, нунал азьвыл 209 выль черламъёсты пусйизы вал. Тегъёс: Тазалык Ижкар висён Удмуртия коронавирус  